L 237/908
SK
Úradný vestník Európskej únie
26.9.2023
B119A Pri uplatňovaní odseku B119 sa obdobie služby výnosnosti investícií alebo služby súvisiacej s investíciami končí k dátumu alebo pred dátumom, keď boli uhradené všetky sumy splatné súčasným poistníkom súvisiace s uve­ denými službami, a to bez toho, aby sa brali do úvahy platby budúcim poistníkom zahrnuté do peňažných tokov z plnenia zmluvy pri uplatnení odseku B68.
B119B Poistné zmluvy bez prvkov priamej účasti môžu poskytovať službu výnosnosti investícií výlučne v prípade, že: a) existuje investičná zložka alebo poistník má právo sumu odrátať; b) účtovná jednotka očakáva, že investičná zložka alebo suma, ktorú má poistník právo odrátať, sa zahrnie do investičného výnosu (návratnosť investícií by mohla byť nižšia ako nula, napríklad v prostredí s negatívnou úrokovou sadzbou); a c) účtovná jednotka očakáva, že bude vykonávať investičnú činnosť s cieľom generovať uvedený investičný výnos.
Zaistné zmluvy v držbe – vykazovanie náhrady strát súvisiacich s podkladovými poistnými zmluvami (odseky 66A až 66B) B119C Odsek 66A sa uplatňuje výlučne vtedy, ak sa zaistná zmluva v držbe uzavrela predtým alebo v rovnakom čase, ako sa vykazujú nevýhodné podkladové poistné zmluvy.
B119D Pri uplatňovaní odseku 66A určuje účtovná jednotka úpravu zmluvnej servisnej marže skupiny zaistných zmlúv v držbe a výsledný výnos tak, že sa vynásobí: a) strata vykázaná v podkladových poistných zmluvách; a b) percentuálny podiel poistných nárokov z podkladových poistných zmlúv, ktoré účtovná jednotka očakáva, že ich nahradí zo skupiny zaistných zmlúv v držbe.
B119E Uplatňujúc odseky 14 až 22, účtovná jednotka môže zahrnúť do nevýhodnej skupiny poistných zmlúv tak nevýhodné poistné zmluvy kryté skupinou zaistných zmlúv v držbe, ako aj nevýhodné poistné zmluvy nekryté skupinou zaistných zmlúv v držbe.
Na uplatňovanie odseku 66 písm.
c) bodov i) až ii) a odseku 66A v takýchto prípadoch účtovná jednotka uplatňuje systematickú a racionálnu metódu alokovania s cieľom určiť časť strát vykázaných v skupine poistných zmlúv, ktorá súvisí s poistnými zmluvami krytými skupinou zaistných zmlúv v držbe.
B119F Po tom, ako účtovná jednotka vykázala zložku náhrady straty pri uplatnení odseku 66B, účtovná jednotka upraví zložku náhrady straty s cieľom zohľadniť zmeny v stratovej zložke nevýhodnej skupiny podkladových poistných zmlúv (pozri odseky 50 až 52).
Účtovná hodnota zložky náhrady straty nesmie presiahnuť časť účtovnej hodnoty stratovej zložky nevýhodnej skupiny podkladových poistných zmlúv, pri ktorej účtovná jednotka očakáva, že ju nahradí zo skupiny zaistných zmlúv v držbe.
VÝNOSY Z POISTENIA (ODSEKY 83 A 85)
B120
Celkovými poistnými výnosmi pri skupine poistných zmlúv je protihodnota za tieto zmluvy, t. j. výška poistného zaplatená účtovnej jednotke: a) upravená o účinok financovania; a b) okrem akýchkoľvek investičných zložiek.